Diari Oficial de la Generalitat Valenciana


Sumari del DOGV 9207, del 03-11-2021 (2021/11752)

Modificació puntual de les bases generals per a la provisió dels llocs de treball el sistema de provisió dels quals és el concurs específic.
--------------------------------------------------------------------------------------------------------------------------------------------

### Dades del document

Número de DOGV
:   9207

Data del DOGV
:   03-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11209


Data del document
:   27-10-2021

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Anunci

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * concurs administratiu

Modificació puntual de les bases generals per a la provisió dels llocs de treball el sistema de provisió dels quals és el concurs específic. [2021/11174]  
Mitjançant la Resolució número 565/2021, de 29 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, publicada en el Diari Oficial de la Generalitat Valenciana número 9147, de 10 d'agost de 2021, es van aprovar les bases generals per a la provisió dels llocs de treball de l'Agència el sistema de provisió dels quals és el concurs específic, així com el barem de mèrits aplicable.  
Interposat un recurs de reposició contra la resolució assenyalada, ha sigut objecte d'estimació parcial, que insta la modificació puntual de les bases generals de referència.  
Mitjançant la Resolució número 733/2021, de 20 d'octubre, del director de l'Agència de Prevenció i Lluita contra el Frau i la Corrupció de la Comunitat Valenciana, s'ha resolt el següent:  
  
Primer  
Aprovar la modificació puntual de la base cinquena, primera fase, b) Formació. 3 Coneixements de valencià, de les bases generals per a la provisió dels llocs de treball el sistema de provisió dels quals és el concurs específic i barem de mèrits, aprovades per la Resolució número 565/2021, de 29 de juliol, del director d'aquesta agència, i publicades en el DOGV número 9147, de 10 d'agost de 2021.  
La redacció de la modificació puntual aprovada és l'assenyalada a continuació:  
«3. Coneixements de valencià. Es valorarà fins a un màxim de 3 punts acreditant-se mitjançant la presentació del corresponent certificat expedit, homologat o revalidat per la Junta Qualificadora de Coneixements de Valencià. La valoració dels coneixements de valencià es correspondrà amb els certificats de nivell expedits per la Junta o aquell al qual s'homologue o revalide, segons el que es preveu en la normativa sobre certificats oficials administratius de coneixement del valencià en vigor.  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc a proveir, d'acord amb el que es preveu en la relació de llocs de l'Agència. En aquest cas, els certificats obtinguts es valoraran igualment, però es restarà la puntuació corresponent al nivell establit com a requisit.  
Per cada certificat de capacitació tècnica (llenguatge administratiu, llenguatge en els mitjans de comunicació i correcció de textos) s'afegirà 0,5 punts sense superar el màxim de 3 punts.  
La valoració s'efectuarà d'acord amb la següent escala:  
Es tindrà en compte el que regula l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats o en la normativa que es trobe en vigor en la data de la corresponent convocatòria».  
  
Segon  
Ordenar la publicació de l'esmentada modificació puntual en el Diari Oficial de la Generalitat Valenciana i en el Butlletí Oficial de les Corts Valencianes, així com en el Portal de Transparència de l'Agència.  
  
Contra l'esmentada resolució, que posa fi a la via administrativa, podrà interposar-se recurs potestatiu de reposició davant del mateix òrgan que l'ha dictat, en el termini d'un mes, o bé, directament, recurs contenciós administratiu davant del jutjat contenciós administratiu corresponent, de conformitat amb el que s'estableix pels articles 8, 14 i 46 de la Llei 29/1988, de 13 de juliol, reguladora de la jurisdicció contenciosa administrativa, en el termini de dos mesos, comptats, en tots dos casos, des de l'endemà de la publicació de la resolució en el Diari Oficial de la Generalitat Valenciana, sense perjudici que qualsevol interessat puga exercitar un altre recurs que estime procedent.  
  
  
València, 27 d'octubre de 2021.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.